SS "Bremen" a fost un pachebot german construit la Bremen la comanda Norddeutscher Lloyd în 1928. Fiind o navă rapidă la vremea sa, a deținut trofeul Panglica albastră timp de un an pe traseul vestic și timp de șase ani cel estic. Nava-soră a sa, "Europa", a fost cedată Franței după cel de-al doilea război mondial și a fost botezată "Liberty". "Bremen", însă, nu a supraviețuit războiului, fiind incendiată în 1941 în timp ce era utilizată la transportarea trupelor armate pentru invazia Angliei pe frontul de vest.